**ZAPISNIK**

19. (devetnaeste) sjednice Upravnog vijeća koja je održana u četvrtak, 19. 12. 2019. godine s početkom u 14,20 sati u sjedištu Centra za odgoj i obrazovanje ''Vinko Bek'' te je trajala do 15,00 sati.

**Sjednici su prisustvovali sljedeći članovi Upravnog vijeća:**

* mr. Đurđica Sumrak, dr. vet. med. predstavnica Osnivača i predsjednica Upravnog vijeća Centra
* dr. sc. Robert Holjevac, predstavnik Osnivača
* Anita Lukić, sv. spec. rane int. u ed. rehab., predstavnica radnika
* Odsutni: Neven Tučkar, dr. sc., predstavnik Osnivača
* dr. Trpimir Goluža, predstavnik roditelja korisnika

Gospođa Sumrak, predsjednica Upravnog vijeća, pozdravlja sve prisutne, konstatira da su prisutna ukupno tri člana, da za današnju sjednicu postoji kvorum te se sjednica može održati. Čita predloženi Dnevni red sjednice:

1. Verifikacija zapisnika 18. sjednice
2. Izvješće ravnateljice o aktualnostima u Centru
3. Donošenje Prijedloga Financijskog plana za 2020. g. i projekcije za 2021. i 2022. g.
4. Izvješće ravnateljice o provedenom unutarnjem nadzoru u Centru
5. Razno

Članovi Upravnog vijeća slažu se s predloženim Dnevnim redom, nemaju ništa za dodati te jednoglasno usvajaju isti.

**Ad 1**

**Zapisnik 18. sjednice članovima je prethodno poslan elektroničkom poštom. Prigovora na zapisnik nije bilo te se jednoglasno, sa 3 glasa ''za'', 0 glasova ''protiv'' i 0 ''suzdržanih'' glasova usvojio isti.**

**Ad 2**

Ravnateljica obavještava članove Upravnog vijeća kako su s plaćom za mjesec studeni 2019. godine radnicima Centra plaćeni i prekovremeni sati za razdoblje siječanj - studeni 2019. godine te se nada kako će se i nadalje isplaćivati redovito.

Ravnateljica obavještava i o donacijama poliklinike Bagatin (darovi korisnicima Centra za Božić) te planiranim akcijama za prikupljanje sredstava za građevinske radove i didaktička pomagala.

Uz navedeno ravnateljica obavještava članove Centra o Danu Centra koji je održan 15. 10. 2019. godine te se nada kako će navedeno obilježavanje prerasti u tradiciju. Iduće godine je okrugla, 125. obljetnica Centra te je ravnateljica uputila dopis nadležnom ministarstvu sa zamolbom za pokroviteljstvo i financijsku podršku potrebnu za organiziranje znanstveno-stručnog skupa.

Ravnateljica obavještava članove i o tužbama u kojima je Centar tuženik.

Natječaji za četiri radna mjesta na neodređeno vrijeme završeni su jučer. Radi se o radnim mjestima: nastavnik/ica informatike, kuhar/ica, čistač/ica, pralja/čistač-ica, koja ostaju upražnjena s 1. siječnja 2020. godine zbog odlazaka djelatnica u mirovinu.

Članovi Upravnog vijeća primili su izvješće ravnateljice na znanje te joj zahvalili na svim obavijestima.

**Ad 3**

Voditeljica financijsko-računovodstvenih poslova obavještava kako se mijenjao oporezivi iznos za dnevnice. Iznos materijalnih rashoda prilagođen je sukladno potrebama, većih promjena nema. Međutim povećani su troškovi oglašavanja natječaje za radna mjesta (oglašavanje potrebe za radnim mjestima na neodređeno vrijeme dužni smo objaviti u Narodnim novinama za što se plaća naknada).

**Prigovora na Financijski plan nije bilo te se jednoglasno, sa 3 glasa ''za'', 0 glasova ''protiv'' i 0 ''suzdržanih'' glasova usvojio isti kao i projekcije plana za 2021. i 2022. godinu.**

**Ad 4**

Ravnateljica obavještava o provedenim unutarnjim nadzorima za 2019. godinu:

Po obavljenoj kontroli skladišta (dokumentacije koju vodi skladištar i načinom skladištenja robe – prehrambenih namirnica i potrošnog materijala) povjerenstvo je bilo zadovoljno.

Kontrola potrošnje tonera provela se iz razloga što je utvrđeno kako je potrošnja tonera u posljednjem razdoblju bila veća te se kontroliralo sve urede/radna mjesta koja troše tonere. Utvrđeno je da je potrošnja uvjetovana velikim brojem tiskanih materijala (Odjel za izdavačku djelatnost, ali i ostali odjeli Centra).

**Ad 5**

Ravnateljica obavještava o dva projekta u kojima sudjeluje Centar (infrastrukturni projekt i ERASMUS projekt).

Sjednica završena u 15.00. sati.

**ZAPISNIK**

20. sjednice Upravnog vijeća održane u srijedu, 26. 02. 2020. godine u periodu od 14,30 sati do 16. 10. sati u Uredu ravnateljice Centra na lokaciji sjedišta Centra u Kušlanovoj 59a u Zagrebu.

Predložen je sljedeći dnevni red sjednice:

1. Verifikacija zapisnika 19. sjednice
2. Izvješće ravnateljice o aktualnostima u Centru
3. Usvajanje Završnog računa za 2019. godinu
4. Ocjenjivanje ravnateljice za rad u 2019. godini
5. Razno

* Sjednici su prisustvovali članovi Upravnog vijeća: mr. Đurđica Sumrak, dr. vet. med. predstavnica Osnivača i predsjednica Upravnog vijeća Centra
* dr. sc. Robert Holjevac, predstavnik Osnivača
* Anita Lukić, sv. spec. rane int. u ed. rehab., predstavnica radnika
* dr. Trpimir Goluža, predstavnik roditelja korisnika

Član Upravnog vijeća Neven Tučkar, dr. sc. ispričao je svoj nedolazak na sjednicu.

Gore predloženi dnevni red je prihvaćen.

Budući da od ukupno 5 članova na sjednici nije bio prisutan jedan član utvrđeno je da za sjednicu postoji kvorum te se ista može održati.

**Ad 1.**

Primjedbi na prethodno poslan zapisnik 19. sjednice nije bilo te je **zapisnik usvojen jednoglasno sa 4 (četiri) glasa ''ZA'', 0 glasova ''PROTIV'' te 0 ''suzdržanih glasova''.**

**Ad 2.**

Ravnateljica je obavijestila članove Upravnog vijeća o sljedećem:

Centar se prijavio na **projekt ''Unapređivanje infrastrukture za pružanje socijalnih usluga u zajednici kao podrška procesu deinstutucionalizacije''.** Ravnateljica pojašnjava kako su voditelji u vrlo kratkom roku opisali sve potrebne stavke te kako su se dodatno angažirali kako bi Centar prošao na projektu.

Novih informacija vezano za izgradnju objekta na lokaciji Kušlanova i dalje nema.

Članovima Upravnog vijeća mandat istječe 8. 8. 2020. godine te će se u Centru provesti izbore za predstavnika radnika u Upravnom vijeću te za predstavnika korisnika/roditelja korisnika. Predstavnike osnivača imenuje nadležno ministarstvo.

15. i 16. 10. 2020. planira se **obilježavanje 125. obljetnice Centra:** održat će se znanstveno-stručni skup u suradnji s Edukacijsko-rehabilitacijskom fakultetom, Dan otvorenih vrata, koncert. Pronalazak primjerenog prostora je u tijeku.

**Problem s udžbenicima**- ravnateljica pojašnjava kako se udžbenici mijenjaju velikom brzinom te učenici u razredu imaju različite udžbenike iz istog predmeta **Ravnateljica obavještava i o sastanku održanom pri MZO**-u, a kojem je, nazočila, zajedno s voditeljicom Odjela za izdavačku djelatnost.

**Ravnateljica pojašnjava problem nedostatka kadrova za rad na udžbenicima te specifična znanja koja djelatnici koji rade u našoj tiskari imaju**.

Svi izvještaji o aktualnostima u Centru primljeni su na znanje. Predsjednica Upravnog vijeća zahvalila je ravnateljici na izlaganju i podržava je u daljnjim koracima vezano za sve izložene planove i planirane aktivnosti.

**Ad 3**

Voditeljica financijsko-računovodstvenih poslova izložila je financijske izvještaje koji su prethodno poslani članovima Upravnog vijeća mailom.

**Jednoglasno, sa 4 (četiri) glasa ''ZA'', 0 glasova ''PROTIV'' te 0 glasova ''SUZDRŽANIH'' su prihvaćeni financijski izvještaji, obrazloženje i izvršenje financijskog plana.**

**Također su jednoglasno, sa 4 (četiri) glasa ''ZA'', 0 glasova ''PROTIV'' te 0 glasova ''SUZDRŽANIH'' usvojene i :**

**-Odluka o raspodijeli rezultata – a radi se o iznosu koji je ostvaren iz vlastitih sredstava i koji se planira utrošiti za manje građevinske radove odnosno popravke (zamjena prozora, popravak stropa).**

**-Odluka o kratkoročnim i privremenim pozajmnicama – a radi se o povremenim isplatama za neke poslovne aktivnosti za koje se zatim traži povrat od ministarstva.**

**Ad 4**

Sjednici se pridružila Ana Ujdur, predsjednica Stručnog vijeća Centra koja je prezentirala prijedlog ocjene rada ravnateljice za 2019. godine.

**Budući da se svi članovi Upravnog vijeća slažu s predloženom ukupnom ocjenom stručnog vijeća o radu ravnateljice ''naročito uspješna'' , odluka se donosi jednoglasno, sa 4 (četiri) glasa ''ZA'', 0 glasova ''PROTIV'' te 0 glasova ''SUZDRŽANIH'' te se ravnateljica za rad u 2019. godini ocjenjuje ocjenom ''naročito uspješna.''**

**Ad 5**

Pod ovom točkom nije bilo rasprave.

Sjednica Upravnog vijeća završena je u 16,10. sati.

**ZAPISNIK**

21. sjednice Upravnog vijeća održane u utorak, 16. 06. 2020. godine u periodu od 14,30 sati do 15. 40. sati u Uredu ravnateljice Centra na lokaciji sjedišta Centra u Kušlanovoj 59a u Zagrebu.

Sjednici su prisustvovali: Đurđica Sumrak, predsjednica Upravnog vijeća; Robert Holjevac, predstavnik osnivača, Trpimir Goluža, predstavnik roditelja korisnika; Anita Lukić, predstavnica radnika.

Predložen je sljedeći dnevni red sjednice (prethodno poslan članovima elektroničkom poštom):

1. Verifikacija zapisnika 20. sjednice
2. Izvješće ravnateljice o aktualnostima u Centru
3. Izmjene Etičkog kodeksa (odredba vezano uz imenovanje člana Etičkog povjerenstva)
4. Donošenje odluke o nastavku školovanja za polaznika obrazovanja odraslih – B.U.
5. Donošenje odluke o nastavku školovanja i upis u program obrazovanja odraslih – V.B.
6. Razno

Predsjednica Upravnog vijeća pozdravlja prisutne i utvrđuje da kvorum za sjednicu postoji te se ista može održati.

**Ad 1.**

Primjedbi na prethodno poslan zapisnik 20. sjednice nije bilo te je **zapisnik usvojen jednoglasno sa 4 (četiri) glasa ''ZA'', 0 glasova ''PROTIV'' te 0 ''suzdržanih glasova''.**

**Ad 2.**

Ravnateljica je obavijestila članove Upravnog vijeća o sljedećem:

Zbog izvanredne situacije povodom pandemije COVID-19, djelatnici Centra radili su od kuće (u razdoblju od druge polovice ožujka do početka svibnja). Nastava se također održavala on-line te će se i završiti na isti način odnosno bez povratka učenika u školu. Ravnateljica ističe kako je o svim novostima tijekom lock-outa nastojala pravovremeno obavještavati članove Upravnog vijeća.

Ravnateljica obavještava i o postupku otkazivanja ugovora o radu djelatnici nakon dva pisana upozorenja koja su joj upućena. Sindikalne povjerenice uskratile su suglasnost na postupak otkazivanja ugovora o radu.

**Ad 3**

U Etički kodeks dodaje se odredba je jasno vidljiv način imenovanja članova Etičkog povjerenstva – članove imenuje ravnateljica na prijedlog stručnih tijela Centra.

Uz navedeno, primijećen je i tipfeler u čl. 24. Etičkog kodeksa te će se isti ovim izmjenama popraviti.

U čl. 24. st. 2. predlaže se unijeti odredba po kojoj Etičko povjerenstvo donosi Poslovnik o radu Etičkog povjerenstva.

Prijedlog se prihvaća **jednoglasno sa 4 (četiri) glasa ''ZA'', 0 glasova ''PROTIV'' te 0 ''suzdržanih glasova''.**

**Ad 4**

Predlaže se donijeti odluke o uvjetima i načinu upisa za polaznike programa obrazovanja odraslih, a nakon što su prethodno prijedlozi usvojeni na sjednici Nastavničkog vijeća.

Prijedlog se prihvaća te se  **jednoglasno, sa 4 (četiri) glasa ''ZA'', 0 glasova ''PROTIV'' te 0 ''suzdržanih glasova'', donosi Odluka o uvjetima i načinu upisa za polaznike obrazovanja odraslih - B.U. i V. B.)**

**Ad 5**

Tajnica podsjeća kako članovima Upravnog vijeća Centra mandat istječe 8. kolovoza 2020. godine. Na izborima koji su održani u Centru za predstavnicu radnika Centra ponovno je izabrana gospođa Anita Lukić, a za njenu zamjenicu Anamarija Giuliani. Na izbore je izašlo 65 radnika. Gospođa Anita Lukić bila je nositeljica liste koju je predložila skupina radnika. Pravo podnošenja kandidacijske liste imali su i sindikati, ali oni nisu predložili svog kandidata.

Za predstavnika korisnika/roditelja korisnika kandidirala su se dva kandidata: gosp. Vlatko Šulentić i gosp. Trpimir Goluža. U drugoj polovici kolovoza će se prebrojati glasovi korisnika/roditelja korisnika te će se o svemu obavijestiti nadležno ministarstvo. Obavijest će također biti vidljiva na web stranici Centra.

Sjednica Upravnog vijeća završena je u 15,40. sati.